stanford-oval/wikipedia huggingface dataset:
Lucien Laurent

Lucien Laurent vuonna 1936.
Lucien Laurent (10. joulukuuta 1907 Saint-Maur-des-Fossés – 11. huhtikuuta 2005 Besançon) oli ranskalainen jalkapalloilija. Hänet muistetaan parhaiten MM-kilpailujen historian ensimmäisen maalin tekijänä.
1930 MM-kilpailujen avausottelu pelattiin 13. heinäkuuta 1930 Estadio Pocitosilla Montevideossa. Ottelussa kohtasivat Ranska ja Meksiko. Laurent avasi ottelussa maalinteon 19. minuutilla. Ranska voitti ottelun lopulta 4–1.
Laurent pelasi Ranskan maajoukkueessa vuosina 1930–1935 kymmenen ottelua ja teki niissä kaksi maalia. Hän edusti Ranskaa myös 1934 MM-kilpailuissa. Seuratasolla Laurent pelasi vuosina 1921–1946 kotimaassaan lukuisissa joukkueissa. Pelipaikaltaan hän oli keskikenttäpelaaja.
Aiheesta muualla

Ranskan jalkapalloliiton sivustolla (Arkistoitu – Internet Archive) (ranskaksi)
Ranskan joukkue – Jalkapallon MM-kilpailut 1930
1 Andoire
2 Capelle
3 Chantrel
4 Delfour
5 Delmer
6 Langiller
7 J. Laurent
8 L. Laurent
9 Libérati
10 Maschinot
11 Mattler
12 Pinel
13 Tassin
14 Thépot
15 Veinante
16 Villaplane
Valmentaja Caudron
Ranskan joukkue – Jalkapallon MM-kilpailut 1934
1 Alcazar
2 Aston
3 Beaucourt
4 Courtois
5 Défossé
6 Delfour
7 Delmer
8 Gabrillargues
9 Gonzales
10 Keller
11 Korb
12 Laurent
13 Liétaer
14 Llense
15 Mairesse
16 Mattler
17 Nicolas
18 Rio
19 Thépot
20 Vandooren
21 Veinante
22 Verriest
Valmentaja Kimpton
Liuskahytykät

| Liuskahytykät |
| --- | --- |
 Isoliuskahytykkä (Phaeotremella frondosa)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Tremellomycetes
Lahko::  Tremellales
Heimo::  Phaeotremellaceae
Suku::  Liuskahytykät Phaeotremella  Rea
Katso myös
   Liuskahytykät Wikispeciesissä   Liuskahytykät Commonsissa 
Infobox OKVirheellinen NIMI-arvo: 
Liuskahytykät (Phaeotremella) on Tremellales-lahkoon kuuluva sienisuku. Se sisältää orvakoilla loisivia hyytelösieniä mutta myös suvuttomasti lisääntyviä hiivoja.
Suurin osa tunnetuista liuskahytyköistä on suvullisesti lisääntyviä hyytelösieniä. Niiden itiöemän väri vaihtelee tuoreena kellanruskeasta kanelin- tai vaaleanruskeaan, mutta kuivuessaan itiöemä tummuu. Nämä sienet ovat lajista riippuen joko karvanahakoiden (Stereum) tai kiekko-orvakoiden (Aleurodiscus) loisia. Suomessa lajeja on kolme, tummaliuskahytykkä (Phaeotremella fimbriata), havuliuskahytykkä (Phaeotremella foliacea) ja isoliuskahytykkä (Phaeotremella frondosa), ja ne kaikki loisivat karvanahakoilla.
Havuliuskahytykästä tunnetaan hyytelösienen lisäksi hiivamainen vaihe, jota aiemmin pidettiin erillisenä lajina nimeltä Phaeotremella skinneri. DNA-tutkimukset paljastivat, että Phaeotremella skinneri on sama laji kuin havuliuskahytykkä. Liuskahytyköiden suvussa on kuitenkin edelleen useita lajeja, jotka tunnetaan vain suvuttomasti lisääntyvinä hiivoina. Hiivamaisia lajeja on löydetty vedestä, maaperästä ja kasveilta. Esimerkiksi Phaeotremella lacus kuvattiin kiinalaisesta kraatterijärvestä.
Taksonomia

Liuskahytyköihin luetaan lajeja, jotka aiemmin luokiteltiin sukuihin poimuhytykät (Tremella) ja Cryptococcus. Alun perin Tremella sisälsi hyytelösieniä ja Cryptococcus hiivoja, mutta molemmat suvut ovat osoittautuneet hyvin polyfyleettisiksi. Sukujen sukulaissuhteita on selvitetty molekyylimenetelmin, ja vuonna 2015 kummastakin suvusta siirrettiin useita lajeja uuteen sukuun, jolle oli vapaana nimi Phaeotremella. Carleton Rea oli alun perin kuvannut Phaeotremella-suvun vuonna 1912, mutta myöhemmät tutkijat pitivät sitä Tremella-suvun synonyyminä.
Taksonomia > Lajit

Liuskahytyköihin luetaan ainakin seuraavat lajit:
Phaeotremella eugeniae
Phaeotremella fagi
Tummaliuskahytykkä (Phaeotremella fimbriata)
Havuliuskahytykkä (Phaeotremella foliacea)
Isoliuskahytykkä (Phaeotremella frondosa)
Phaeotremella fuscosuccinea
Phaeotremella lactea
Phaeotremella lacus
Phaeotremella mycetophiloides
Phaeotremella mycophaga
Phaeotremella ovata
Phaeotremella roseotincta
Phaeotremella simplex
Phaeotremella yunnanensis
Lebanon Raceway (Ohio)

| Lebanon Raceway (Ohio) |
| --- | --- |
Sijainti:  Lebanon, Ohio (Yhdysvallat)
Koordinaatit:  39°26′46″N, 84°12′30″W
Avattu:  1948
Omistaja:  Miami Valley Gaming & Racing LLC
Radan pituus:  805 m
Kotisivu
Lebanon Raceway on hevoskilpa-ajorata Lebanonissa Yhdysvaltain Ohion osavaltiossa. Sen 805 metrin mittaisella radalla kilpaillaan syyskuusta toukokuuhun. Radalla on 3 000-paikkainen katsomo ja 2 000 auton pysäköintialue.
Historia

Lebanon Raceway avattiin vuonna 1948.
5. joulukuuta 2009 tulipalo tuhosi Lebanon Racewayn tallin ja tappoi 43 hevosta sekä kaksi ihmistä, jotka tunnistettiin radalla työskennelleiksi miespuolisiksi valmentajiksi. Lisäksi palo tuhosi kärryjä ja muita ajovälineitä. Tuli olisi voinut levitä ympäröiviin rakennuksiin sammutuksen epäonnistuessa tai viivästyessä. Ohion palopäällikön mukaan palon syytä ei saatu selville, mutta merkkejä tahallisuudesta ei havaittu. Radan talli oli palanut aiemmin vuonna 1988, jolloin palossa oli kuollut 35 hevosta.
Sen jälkeen kun rahapeliautomaatit sallittiin ohiolaisilla hevosradoilla vuonna 2011 Miami Valley Gaming & Racing LLC osti Lebanon Racewayn Nixonin ja Carlon perheiltä 60 miljoonalla dollarilla aikeenaan siirtää sen lisenssi uudelle hevosrata-kasinolle, joka rakennettaisiin Cincinnatin ja Daytonin välille. Kaupat valmistuivat joulukuussa 2012.
Uuden Miami Valley Gaming -radan odotetaan valmistuvan kevääseen 2014 mennessä. Sen on suunniteltu käsittävä 1006-metrisen kilparadan ja noin 17 300 neliömetriä laajan pelihallin, johon tulisi osavaltion sallima maksimimäärä 2 500 rahapeliautomaattia. Rakennustöiden, ratalisenssinsiirtomaksun ja rahapeliautomaattilisenssimaksun on arvioitu maksavan yhteensä noin 215 miljoonaa dollaria. Uuden radan ja kasinon odotetaan tuovan vuosittain 24 miljoonaa dollaria paikalliseen talouteen ja lisäävän Lounais-Ohion alueelle tuhat rakennusalan työpaikkaa ja 700 pysyvää työpaikkaa. Lebanon Racewayn kilpailu- ja vedonlyöntitoiminta siirretään uusiin tiloihin rakennustöiden valmistuttua.
Aiheesta muualla

Lebanon Raceway, viralliset kotisivut
Leppäniemen koulu

| Leppäniemen koulu |
| --- | --- |
Sijainti:  Metsäkyläntie 114, 52920 Mäntyharju
Koordinaatit:  61.2720°N, 26.7328°E
Tyyppi:  suomenkielinen alakoulu
Perustettu:  1913 (koulurakennus)
Lakkautettu:  2015
Luokat:  0–6
Oppilaita:  19 (2014, lisäksi esikoululaiset)
Leppäniemen koulu on Mäntyharjun eteläosassa Nurmaalla toiminut peruskoulun alakoulu (luokka-asteet 0-6). Kyläkouluun oli Mäntyharjun keskustasta noin 26 kilometriä. Koulun toiminta lakkautettiin vuonna 2015. Koulua kävi vuosina 2006–2013 runsas 20 peruskoululaista, jonka lisäksi koulussa annettiin esikouluopetusta.
Koulu on rakennettu vuonna 1913. Koulun rehtorina toimi loppuvuosina Anne-Miia Kiukas. Leppäniemen koulun opetus oli jaettu kahteen osaan. Alaluokassa opiskelivat lapset esikoululaisista 2-luokkalaisiin ja yläluokassa 3-luokkalaisista 6-luokkalaisiin.
Käsipallon naisten maailmanmestaruuskilpailut 2011

Vuoden 2011 naisten käsipallon maailmanmestaruuskilpailut järjestettiin Brasiliassa 2.–18. joulukuuta. Turnaus käytiin ensimmäistä kertaa Amerikan mantereella ja kolmannen kerran Euroopan ulkopuolella. Kisoihin selvisi karsintojen kautta 24 maata. Puolustavana mestarina turnaukseen lähti kolme edellistä maailmanmestaruutta voittanut Venäjä.
Maailmanmestariksi näissä kisoissa ylsi Norja, joka voitti loppuottelussa Ranskan maalein 24–32. Pronssiottelussa Espanja voitti Tanskan 18–24.
Lohkojako

| 0 | 1 | 2 | 3 |
| --- | --- | --- | --- |
|  Lohko A  Norja   Montenegro   Angola   Saksa   Kiina   Islanti  |  Lohko B  Venäjä   Kazakstan   Alankomaat   Etelä-Korea   Espanja   Australia  |  Lohko C  Romania   Ranska   Brasilia   Tunisia   Kuuba   Japani  |  Lohko D  Ruotsi   Tanska   Kroatia   Argentiina   Norsunluurannikko   Uruguay  |
Ottelut > Alkulohkot > Lohko A

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Norja | 5 | 4 | 0 | 1 | 152 | 108 | 44 | 8 |
|  Angola | 5 | 3 | 0 | 2 | 129 | 129 | 0 | 6 |
|  Montenegro | 5 | 3 | 0 | 2 | 143 | 115 | 28 | 6 |
|  Islanti | 5 | 3 | 0 | 2 | 109 | 112 | -3 | 6 |
|  Saksa | 5 | 2 | 0 | 3 | 120 | 126 | -6 | 4 |
|  Kiina | 5 | 0 | 0 | 5 | 98 | 161 | -63 | 0 |
Ottelut > Alkulohkot > Lohko B

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Venäjä | 5 | 5 | 0 | 0 | 181 | 99 | 82 | 10 |
|  Espanja | 5 | 4 | 0 | 1 | 151 | 108 | 43 | 8 |
|  Etelä-Korea | 5 | 3 | 0 | 2 | 164 | 124 | 40 | 6 |
|  Alankomaat | 5 | 2 | 0 | 3 | 164 | 142 | 22 | 4 |
|  Kazakstan | 5 | 1 | 0 | 4 | 113 | 133 | -20 | 2 |
|  Australia | 5 | 0 | 0 | 5 | 52 | 119 | -167 | 0 |
Ottelut > Alkulohkot > Lohko C

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Brasilia | 5 | 5 | 0 | 0 | 162 | 128 | 34 | 10 |
|  Ranska | 5 | 4 | 0 | 1 | 165 | 103 | 62 | 8 |
|  Romania | 5 | 2 | 1 | 2 | 139 | 155 | -16 | 5 |
|  Japani | 5 | 2 | 1 | 2 | 138 | 156 | -18 | 5 |
|  Tunisia | 5 | 1 | 0 | 4 | 141 | 150 | -9 | 2 |
|  Kuuba | 5 | 0 | 0 | 5 | 119 | 172 | -53 | 0 |
Ottelut > Alkulohkot > Lohko D

| Joukkue | O | V | T | H | TM | PM | ME | P |
| --- | --- | --- | --- | --- | --- | --- | --- | --- |
|  Tanska | 5 | 5 | 0 | 0 | 148 | 78 | 70 | 10 |
|  Kroatia | 5 | 4 | 0 | 1 | 150 | 112 | 38 | 8 |
|  Ruotsi | 5 | 3 | 0 | 2 | 141 | 97 | 44 | 6 |
|  Norsunluurannikko | 5 | 2 | 0 | 3 | 118 | 145 | -27 | 4 |
|  Uruguay | 5 | 1 | 0 | 4 | 82 | 159 | -77 | 2 |
|  Argentiina | 5 | 0 | 0 | 5 | 77 | 135 | -58 | 0 |
Ottelut > Pudotuspelit

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät sijat 5–8 | Välierät sijat 5–8 |  |  | Ottelu 5. sijasta | Ottelu 5. sijasta |
 

|  |    Venäjä | 41 |   |  |  |  |
|  |    Angola | 31 |   |  |  |  |
|  |   |  |   |  |  |  |

|  |   |   |   |   |    Venäjä | 20 |
|  |   |   |   |   |    Brasilia | 36 |
|  |   |  |   |  |  |  |
|  |   |  |   |  |  |  |
|  |  |  |  |  | Ottelu 7. sijasta | Ottelu 7. sijasta |
|  |  |  |   |  |  |  |
|  |    Kroatia | 31 |   |  |    Angola |   29 |
|  |    Brasilia | 32 |   |  |    Kroatia |   32 |
Aiheesta muualla

Virallinen kisasivusto (portugaliksi)
IHF:n kisasivusto (englanniksi)
Ludlow

| Ludlow Ludlow |
| --- | --- |
 Pyhän Laurentiuksen kirkon torni kohoaa Ludlowin kattojen ylle.
 Vaakuna
 fiLudlow 
 52°22′01″N, 2°43′01″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Shropshire
Maantiede
Kokonaispinta-ala:  3,19 km²
Väestö
Väkiluku (2011):  10 515
Väestötiheys:  3 296 as./km²
 www.ludlow.gov.uk 
Ludlow on noin 10 500 asukkaan maalaiskaupunki Shropshiren kreivikunnassa läntisessä Keski-Englannissa, Temejoen varrella. Kaupunki elää matkailusta, maataloudesta ja teollisuudesta, joka tuottaa hienomekaniikkaa, huonekaluja ja maatalouskoneita.
Normannisyntyinen De Lacyn suku alkoi rakentaa Ludlow’n linnaa ilmeisesti vuonna 1085 turvatakseen Walesin vastaisen rajan ja alistaakseen valtaansa seudun anglosaksilaisen väestön. Linnan valmistuttua sen ympärille perustettiin ruutukaavaa noudattava kaupunki, josta on ensimmäinen kirjallinen maininta vuodelta 1138. Kaupungin ja linnan ympärille alettiin pystyttää vuonna 1233 muuria, jossa oli seitsemän porttia. Yksi portti ja suurin osa muurista on säilynyt nykypäiviin saakka.
Kaupunkilaiset vannoivat uskollisuutta Yorkin suvulle, jolta he saivat vastineeksi suurimman osan erioikeuksistaan – kun Edvard IV kruunattiin Englannin kuninkaaksi 1461, Ludlow’n linna siirtyi kruunun omistukseen ja Ludlow sai kaupunkioikeudet. Strategisen sijaintinsa vuoksi Ludlow oli viimeinen Shropshiren linnoituksista, joka antautui (1646) parlamentaristeille Englannin sisällissodassa.
Ludlow’n linna raunioitui 1700-luvulla.
Ludlow oli 1700- ja 1800-luvuilla suosittu asuinpaikka, jonne kreivikunnan yläluokka rakensi elegantteja kivitaloja. Käsineiden valmistuksesta tuli merkittävä teollisuudenhaara, minkä ohella kaupungissa tuotettiin nauloja ja tekstiilejä. 1800-luvun alussa Ludlow’n väkiluku kasvoi voimakkaasti, ja rautatie saapui kaupunkiin 1853.
Ludlow’ssa on useita ristikkorakenteisia ja yrjöjenaikaisia taloja. Suurikokoisessa Pyhän Laurentiuksen kirkossa on korkea keskustorni ja lasimaalauksia 1300- ja 1400-luvuilta. Sen kirkkomaahan on haudattu runoilija A. E. Housmanin tuhkat. Keskiaikainen Temejoen silta on suojeltu muinaismuistona.
Aiheesta muualla

Kuvia tai muita tiedostoja aiheesta Ludlow Wikimedia Commonsissa
Luettelo Haaparannan julkisista taideteoksista ja muistomerkeistä

Luettelo Haaparannan julkista taideteoksista sisältää pääasiassa ulkona olevat julkiset taideteokset Haaparannan kunnassa. Luettelossa mainitaan taideteoksen nimi aakkosjärjestyksessä sen ruotsinkielisen nimen mukaan. Suluissa voidaan mainita myös teoksen suomenkielinen nimi.
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| 2=1 | Marielund |  | 65.8431°N, 24.1244°E | Dan Lestander | 2010 |  |  |
| Bladverk | Vallenin korttelin sisäpiha |  | 65.8391°N, 24.1296°E | Sara Edström |  |  |  |
| Broar | kaupungintalon edessä, torin koilliskulma | Haaparanta, keskusta | 65.8357°N, 24.1361°E | Bo Holmlund | 1992 |  |  |
| Droppen | Vallenin asuinalueen kahdessa autotallin seinässä |  | 65.8403°N, 24.1286°E | Anna Sofia Mååg |  |  |  |
| Dröm, Kram, Bön | Marielundin koulun takana |  | 65.8405°N, 24.1246°E | Birgitta Linhart |  |  |  |
| Foton | Kaupungintalon ulkopuolella olevat pylväät |  | 65.8358°N, 24.1358°E | Kjell Havring |  |  |  |
| Framtidsbågen | Victoriatorget |  |  | Vilma |  |  |  |
Herr Struves triangel: 
| Händelser längs älven | Tullparken |  | 65.8401°N, 24.136°E | Jussi Taipaleenmäki |  |  |  |
Järnvägsbrons beskyddare: 
| Laxar | betoniseinä Lundenin vanhustentalon sisäänkäynnissä |  | 65.833°N, 24.1395°E | Mona Lindfors |  |  |  |
| Mia Green | Mia Greens park |  | 65.8338°N, 24.1375°E | Lars Stålnacke |  |  |  |
| Minnesvandring | Hautausmaan vieressä |  |  |  |  |  |  |
| Norrbottenskvinnan | tori |  | 65.8355°N, 24.1358°E | Sara Edström |  |  |  |
| Paraply | Tjärhovet (Tervahovi) |  | 65.828°N, 24.1438°E | Pilar de Burgos |  |  |  |
| På vintergatan | Klippanin vanhustentalon ulkoseinä |  | 65.838°N, 24.1362°E | Karin EE von Törne Haern |  |  |  |
| Separation – Krigsbarnsminnesmärke | Tullparken, Tullipuisto |  |  |  |  |  |  |
| Transit  – Brevduvor på bord |  |  | 65.8291°N, 24.1389°E | Anja Persson |  |  |  |
| Venus | talonpääty Köpmansgatanin ja Stationsgatanin risteyksessä |  | 65.8353°N, 24.1342°E | Mikael Dysholm |  |  |  |
| Älven med svanen – Joki ja joutsenet (Svanen vid älven – Joutsen joella) | valtakunnanrajalla, Victoria-torin eteläpäässä | Suensaari | 65.8423°N, 24.1429°E | Suomäki, KimKim Suomäki | 2011 |  |  |

Wikimedia Commonsissa on kuvia tai muita tiedostoja aiheesta .
Lindell Holmes

| Lindell Holmes> Henkilötiedot |
| --- | --- |
Syntynyt: 4. huhtikuuta 1957 (ikä 67) Toledo, Ohio, Yhdysvallat
Kansalaisuus:   Yhdysvallat
Nyrkkeilijä
Painoluokka:  keskisarja
Kätisyys:  oikeakätinen
Ammattilaistilastot
Ottelut:  54
Voitot:  45
– tyrmäysvoitot:  36
Tappiot:  8
Ratkaisemattomat:  0
Lindell Holmes (s. 4. huhtikuuta 1957 Toledo, Ohio, Yhdysvallat) on entinen yhdysvaltalainen nyrkkeilijä. Holmes aloitti uransa vuonna 1979.
Vuonna 1986 hän otteli IBF-liiton mestaruudesta silloista mestaria, Chong Pal Parkia vastaan. Ottelu päättyi tasatulokseen. Myöhemmin käydyssä uusintaottelussa Holmes hävisi. Vuonna 1990 Holmes kanppaili IBF-liiton väliaikaisesta mestaruudesta Frank Tatea vastaan, ja voitti kamppailun. Hän puolusti titteliään kolmesti ennen kuin hävisi sen Darrin Van Hornille teknisellä tyrmäyksellä. Vuonna 1993 hän kamppaili WBO-liiton silloisen mestarin Cris Eubankin kanssa, mutta hävisi kamppailun. Hän lopetti uransa ottelun jälkeen.
Lebedev-instituutti

Instituutin päärakennusta portilta katsoen.
Lebedev-instituutti (ven. Физический институт имени П. Н. Лебедева Российской академии наук, Fizitšeski institut imeni P. N. Lebedeva Rossijskoi akademii nauk) on Venäjän tiedeakatemiaan kuuluva fysiikan tutkimuskeskus Moskovassa. Se tunnetaan myös lyhenteellä FIAN (ФИАН).
Instituutti on Venäjän vanhimpia tieteellisiä tutkimuskeskuksia. Sen historia juontuu Pietari Suuren alun perin Pietarin Kunstkameraan vuonna 1714 perustamaan fysiikan instrumenttien kokoelmaan. Nykymuotoinen instituutti perustettiin Neuvostoliitossa vuonna 1934, jolloin akateemikko Sergei Vavilov alkoi kehittää sitä Moskovassa. Samana vuonna se nimettiin venäläisen fyysikon Pjotr Lebedevin mukaan.
Instituutti tutkii mm. lasereita, pimeää ainetta, nanorakenteita, suprajohtavuutta, kosmista säteilyä, gamma-astronomiaa.
Instituutin tieteellisiä julkaisusarjoja ovat Kratkije soobštšenija po fizike (englantilainen käännösversio Bulletin of the Lebedev Physics Institute) sekä Kvantovaja elektronika (Russian Journal of Quantum Electronics, ent. Soviet Journal of Quantum Electronics).
Johtajat

Sergei Vavilov (1934–1951)
Dmitri Skobeltsyn (1951–1972)
Nikolai Basov (1973–1988)
Leonid Keldyš (1988–1994)
Oleg Krohin (1994–2004)
Gennadi Mesjats (2004–)
Nobel-palkitut

1958 – Pavel Tšerenkov, Igor Tamm, Ilja Frank: Tšerenkov-säteily
1964 – Nikolai Basov, Aleksandr Prohorov: kvanttielektroniikka - laser, maser
1975 – Andrei Saharov: ihmisoikeuksista Nobelin rauhanpalkinto entiselle vetypommien kehittäjälle
2003 – Vitali Ginzburg: suprajohtavuus
Aiheesta muualla

Instituutin sivusto (englanniksi) (venäjäksi)
Lokalahden kirkko

| Lokalahden kirkko |
| --- | --- |
 Kirkko kesäkuussa 2011
Sijainti:  Palomäentie 2, Lokalahti, Uusikaupunki
Koordinaatit:  60°40′54.12″N, 021°27′53.96″E
Seurakunta:  Uudenkaupungin seurakunta
Rakentamisvuosi:  1763
Suunnittelija:  Johan Höckert
Materiaali:  puu
Istumapaikkoja:  400
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lokalahden kirkko on Uudenkaupungin Lokalahdella sijaitseva Johan Höckertin suunnittelema 1763 valmistunut puinen torniton pitkäkirkko. Kirkossa on kolmisärmäinen aumattu kuori ja pitkillä sivuilla runkohuonetta matalammat ja kapeammat kylkiäiset. Pohjoispäädyssä on sakasti ja eteläpäädyssä asehuone, sisäänkäynti on länsipuolelta asehuoneen kautta. Kirkkosali on yksilaivainen, sisäkatto on laudoitettu tynnyriholvi, jonka alla on vanhempi lautaholvaus. Kirkon pinta-ala on 280 neliötä ja siinä on istumapaikkoja 400 hengelle. Kirkkoa on korjattu 1859-1869 Georg Theodor Chiewitzin suunnitelman mukaan, samoin kuin 1894 ja 1925. Se restauroitiin Totti Soran johdolla 1950-luvulla.
Kirkon alttarilla oleva krusifiksi on vuodelta 1835, kirkossa on lisäksi useita keskiaikaisia puuveistoksia.
Erillinen kellotapuli valmistui 1630-luvulla valmistuneen kirkon tapuliksi, sitä uusittiin 1655 ja nykyinen muoto on peräisin vuodelta 1728 eli nykyistä kirkkoa edeltäneeltä ajalta. Pohjaltaan nelikulmaisen ylöspäin kapenevan tapulin harjalla on pyramidikatto, kellot ovat vuosilta 1691 ja 1866.
Kirkon viereisen hautausmaan sankaripatsaan on veistänyt Jussi Vikainen. Hautausmaalla on lisäksi Suomen sisällissodassa kaatuneiden muistopatsas. Suomen sodan 17.-18. syyskuuta 1808 käydyssä Lokalahden taistelussa kaatuneiden haudat ovat kirkkoa vastapäätä tien toisella puolella. Ministeri Ilkka Kanervan muistomerkki paljastettiin kirkon edustalla vuonna 2024. Kohtaaminen-nimisen kivestä ja teräksestä valmistetun muistomerkin on suunnitellut vehmaalainen kuvanveistäjä Jarkko Roth.
Aiheesta muualla

Kuvia tai muita tiedostoja aiheesta Lokalahden kirkko Wikimedia Commonsissa
Lokalahden kirkko (rakennusperintörekisteri) Kulttuuriympäristön palveluikkuna kyppi.fi.  4.6.2008. Museovirasto.
Lokalahden kirkko Uudenkaupungin seurakunnan sivustolla (Arkistoitu – Internet Archive)
Leppäniemi

Leppäniemi on kylä Mäntyharjun kunnan eteläosassa Etelä-Savossa. Kylä sijaitsee samannimisessä niemessä Vuohijärven pohjoisrannalla.
Leppäniemellä toimi vielä 2010-luvun alussa kyläkoulu, mutta se lakkautettiin. Sittemmin kunnan perusopetus on koottu Mäntyharjun yhtenäiskouluun, jonne on koulukyytejä ainakin Virransalmentien-Voikosken suunnalta.
Leppäniemi kuului vuodesta 1539 vuoteen 1861 Iittiin. Mäntyharjun ja Iitin rajalla oleva Voikoski sijaitsee nelisen kilometriä kylän koillispuolella. [lähde? ]
Aiheesta muualla

Sääennuste: Leppäniemi, Mäntyharju (ilmatieteenlaitos.fi)
7.3.2020 Vuosituhannen alun kouluväännöt saivat kyläkunnat tukkanuottasille keskenään, aluekoulumalli jäi piippuun (tilaajille) (pitajanuutiset.fi)
Lucia ja seksi

| Lucia ja seksi> Lucia y el sexo |
| --- | --- |

Ohjaaja:  Julio Medem
Käsikirjoittaja:  Julio Médem
Tuottaja:  Fernando Bovaira Enrique López Lavigne
Säveltäjä:  Alberto Iglesias
Kuvaaja:  Kiko de la Rica
Leikkaaja:  Iván Aledo
Tuotantosuunnittelija:  Montse Sanz
Pukusuunnittelija:  Estíbaliz Markiegi
Pääosat:   Paz Vega  Tristán Ulloa  Najwa Nimri  Daniel Freire  Elena Anaya 
Valmistustiedot
Valmistusmaa:  Espanja, Ranska
Tuotantoyhtiö:  Studio Canal Canal+ Sogecine
Levittäjä:  Warner Bros.
Ensi-ilta:  2001
Kesto:  128 min
Alkuperäiskieli:  espanja englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lucia ja seksi (Lucia y el sexo) on vuonna 2001 ensi-iltansa saanut Julio Medemin ohjaama espanjalainen elokuva.
Lehvämuurat

| Lehvämuurat |
| --- | --- |
 Rintavyömuura (Herpsilochmus pectoralis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Puumuurat Thamnophilidae
Suku::  Lehvämuurat Herpsilochmus  Cabanis, 1847
Katso myös
   Lehvämuurat Wikispeciesissä   Lehvämuurat Commonsissa 
Infobox OKNimi-testi OK: 
Lehvämuurat (Herpsilochmus) on puumuurien heimoon kuuluva varpuslintusuku. Lehvämuurien sukuun kuuluu BirdLifen mukaan 17 lajia.
Lehvämuuriin kuuluvia lajeja

Aripuananmuura (Herpsilochmus stotzi)
Bahianlehvämuura (Herpsilochmus pileatus)
Campinarananmuura (Herpsilochmus praedictus)
Guayananlehvämuura (Herpsilochmus stictocephalus)
Isolehvämuura (Herpsilochmus longirostris)
Keltalehvämuura (Herpsilochmus gentryi)
Keltarintamuura (Herpsilochmus axillaris)
Kirjolehvämuura (Herpsilochmus atricapillus)
Lehvämuura (Herpsilochmus sellowi)
Perunlehvämuura (Herpsilochmus motacilloides)
Pikkulehvämuura (Herpsilochmus sticturus)
Punasiipimuura (Herpsilochmus rufimarginatus)
Rintavyömuura (Herpsilochmus pectoralis)
Rusolakkimuura (Herpsilochmus dugandi)
Ruutuselkämuura (Herpsilochmus dorsimaculatus)
Tepuilehvämuura (Herpsilochmus roraimae)
Tuhkakurkkumuura (Herpsilochmus parkeri)
Aiheesta muualla

ITIS: Herpsilochmus (englanniksi)
Lintner

Lintner voi viitata seuraaviin henkilöihin:
Andrew Lintner Harris (1835 – 1915), yhdysvaltalainen poliitikko
Richard Lintner (s. 1977), slovakialainen jääkiekkoilija ja maailmanmestari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lintner”, voi hakea sivunnimihaulla, laajalla sivunnimihaulla tai tekstihaulla.